Public procurement notice: Modification Of A Contract/Concession During Its Term
Published: 2021-07-12
Buyer: Ruokavirasto
Country: FI
Contract type: Services
CPV classification: 72600000

Technical requirements: Ruokavirastolla on tarve jatkaa nykyistä konesali- ja kapasiteettipalvelujen palvelusopimusta (puitesopimus T/2128/18062013/JHA, Dnro 1965/02.03.02/2016). Ruokavirasto on tehnyt asiakaskohtaisen sopimuksen, kunnes palvelujen siirtoprojektit uudelle toimittajalle ovat valmistuneet. Siirtojen aikataulut määräytyvät pääasiallisesti palvelut vastaanottavan yrityksen kanssa sovittavan siirtoaikataulun mukaisesti. Palvelusopimus on voimassa 23.7.2021 alkaen toistaiseksi.
Hanselin kilpailuttama uusi konesali- ja kapasiteettipalvelujen hankinta ja siihen liittyvä hankintapäätös on markkinaoikeuden käsittelyssä. Konesali- ja kapasiteettipalvelun siirtäminen Hanselin kilpailuttamalle (Konesali- ja kapasiteettipalvelut 2021—2029) uudelle asiakaskohtaiselle hankintasopimukselle käynnistyy, kun tilaaja tekee uuden hankintasopimuksen palvelusta.
TED tarkastajaa varten: EUVL jälki-ilmoitusnumeroa ei ole ollut olemassa silloin, kun hankinta on tehty. Toivottavasti voitte hyväksyä ilmoituksen tästä huolimatta.
Hankinnan ja palvelusopimuksen kohteena on tuottaa tilaajan järjestelmien ja palveluiden käyttö- ja konesalipalveluita. Tilaaja toimii hallinnonalallaan EU-maksajavirastona, jolle on asetettu erityisvaatimukset palvelutuotannon menettelyä, käytäntöjä ja tietojärjestelmien turvallisuutta (ISO 27001) koskien.
Tilaaja ostaa konesali- ja kapasiteettipalveluja nykyiseltä palvelusopimustoimittajalta toiminnan turvaamiseksi. Uusi kilpailutettu (Hansel Konesali- ja kapasiteettipalvelut 2021–2029) hankintapäätös on käsittelyssä markkinaoikeudessa. Tilaaja turvaa toiminnan jatkuvuuden nyt tehtävällä sopimusmuutoksella.
Ruokavirasto sopii TietoEVRY Oyj:n kanssa nykyisen asiakaskohtaisen sopimuksen (2016/255398/1) muuttamisesta edellä mainituin perustein siten, että sovittuja palveluita voidaan jatkaa sovituin tai tarvittaessa tarkistetuin ehdoin keskeytyksettä siihen saakka, kunnes uudet sopimukset on saatu tehtyä ja palvelut siirrettyä uuden kilpailutuksen mukaiseen ympäristöön.
Nykyistä palvelusopimusta pidennetään, kunnes Ruokavirasto on tehnyt asiakaskohtaisen sopimuksen ja kunnes palvelujen siirrot uudelle toimittajalle ovat valmiita. Aikataulut määräytyvät pääasiallisesti uuden toimittajan kanssa sovittavan siirtoaikataulun mukaisesti. Tämän vuoksi sopimus jatkuu, kunnes siirrot ovat valmiita. Ruokavirasto irtisanoo sopimuksen kolmen (3) kk:n irtisanomisajalla, kun siirtoprojektit alkavat olla valmiita.
Ruokavirastolla on hankintalain 153 §:n mukainen oikeus järjestää hankinta väliaikaisesti, koska hankintaa ei sen luonteen vuoksi voida lykätä markkinaoikeuden käsittelyn ajaksi. Väliaikainen järjestäminen kattaa markkinaoikeuskäsittelyn siihen saakka, kunnes Hanselin hankinta ja Ruokaviraston sopimukset ovat lainvoimaiset; sekä puitesopimuksen mukaisen avustamisvelvollisuuden 12 kk ajaksi.
Ruokavirasto ei ole voinut ennakoida markkinaoikeusvalitusta ja on riippuvainen Hanselin aikatauluista. Lisäksi sopimusta pidennetään hankintalain 136 §:n 2 momentin 2 kohdan mukaisesti, siten, että sopimus päättyy, kun siirtoprojektit ovat valmiit. Tämän kohdan mukainen sopimusmuutos kattaa arviolta vuoden lisäajan sopimukselle siirtoprojektien valmistumista varten.


Winner: Tieto Finland Oy